Laggo di interinter di laggo.oder interlaggo    Was gits bessers aus churz vor Wiehnachte no Divertimento live go zluege??  Nüt aber ou gar nüt.läck hani entzugserschinige gha,letsch mau wo ig Divertimento live gseh ha isch Züri gsiu bis Interlake nur DVD.Klar DVD isch o guet aber live isch eifach hammer  Mis letschte brichtli isch ja iz scho es wili här und i hami mega gfreut dasi äntlech dä bricht vo Interlake ha chönne schriebe    Zur areis gits nid viu verzeuä isch eigentlech zimlech glatt (aber de wort wörtlech)abgloffe.  Mir hei eifach gratis Parkplätz nid gfunge bim Casino drum heimer haut när im Jungfrou Viktoria Parkhuus parkiert.mitemne Audi heimer dert ja guet chönne inefahre    Show    Wàlà 19.12.2009 Casino Interlake 20:00 Uhr, 1. Reihe die Frisur hält..ehhmmmm oder besser gseit mir sie angers parat gsi!  The Show start scho nach churzer Zyt heissi dr erst Hänger gha a däm  Abe. Dr Manu hets Koordinativ nüm so im Griff gha (was ou verständlech isch nach so länger Tour) steit am Jonny vou ufe Fuess!    Jonny: Steit dä mir eifach ufe Fuess. das wär de mi Fuess gsi??  Manu: Ja isch guet sorry oder    Dert heissi scho dr erst Hänger gha.  Tagebuch folgt us Next. Dr Jonny brav am verzeuä u dr Manu macht sini Grimasse.denn dr zwöit Hänger. Dr Jonny am verzeuä winer ar Party vor Daniela abgfüuht isch worde mit 2Bier  Manu am Pantomime 1 Bier no es 2 Bier..dr Jonny scho lang witergläse scho fasch am hei loufe mit dr Daniela het dr Manu ersch sis Chötzi gworfe..Manu hets gar nüm tschegget.    Jonny: Du bisch liecht hingedri  Manu:     Hetsech du de schlussäntlech no aus zum guete gwändet u dr Manu het o no nache möge nachdäm er sech erhout het gha!!Fyyr vo dr Sehnsucht het natürlech o  nid dörfe fähle.läck zu däm zytpunkt hätsch Kollegin u mi scho chönne uf Notfallstation ichärle.Asharan het Bühni beträtte u het sis Esotetik zügs acheglirret u dr Heini Aebersold het schön viu dri gschnurret    Asharan:Schaaaaaaaaf..SchaaaaaffffffffHiiiiiiiiiiiiiiirrrrrrt  Heini: Määäääääääääh    Uiuiuiui isch nüm guet gsi mit mir!!  När isches zimlech Plannet witerglofe bis dr Jonny vo sire Afrika Reis verzeut het.läck dä het schön  grossi Ouge gmacht, wo nach sim Moosambike Witz aui klatschet hei    Jonny: Läck hätti auso nid dänkt, das Vorurteil vo wäge Bärner chlatsche nid bi däm Witz,chani ja iz ou küddere!!Denn zBärn hetmes ja nid stang bracht..BRAVO!!!    Auso i gloube Chey het den sicher klatschet und ig ha auso denn o klatschet.wie ou immer.  Nach dr Pouse sie de ou die uf de billige Plätz wach gsi u de ischs ä mega Stimmig gsi.  Dr Gian-Franco het du de lang gsuecht bis er  äntlech ä Singelkandidatin gfunge het gha!!    Gian-Franco: Uhhhh scheisse, heimer hüt die ersti Reihe mit eutere Lüt gfüuht!!!    Hallo Aut???Okey.uf dr linke Site sie aus euteri Lüt ghocket und uf dr rächte Site sie genau  5 jungi ghocket inklusiv Kollegin und ig!!!  Uiuiuiui da hani liecht Panik gha,hoffentlech nid mi hoffentlech nid mi bitte!! När der Blick zu mir u ig scho dänkt, super Gian-Franco danke das hetmer no gfäut!! I cha das ömu nid vorläse müesst eh  geng lache.zäck u scho het er wieder wäg gluegt u schlussäntlech eini zimlech ir mitti gno!!puhhhhh da bini aber schön froh gsi wie gseit i hätt ke Ton usebracht    Singelkanditatin Nathalie isch super gsi  Die erste zwe Singelkanditate sie schnäu düre gsi ohni zwüschefua.när isch dr Hans-Peter cho, Nathalie isch ufgforderet worde die ersti Frag zsteuä    Nathalie:: Harald ich bin ein Fan von Divertimento.    Dr Jonny es riese smile ufem  Gsicht.hetne fasch verpollet.wo sie dfrag gsteut het gha dr Jonny so: I wär übrigens süsch de dr Hans-Peter    Hetmi doch dünkt es stimmi öbis nid. I ha nüm chönne Suurstoffzäut het definitiv gfäut    Jonny: Ig Hans-Peter!!Nei los Martina müsli i kenne jo die dimetimento type nid aber i ha dr  da es chlise Gedichtli mitbracht.Weni zrugg dänke wies gsi isch mit dir im Bett, denn wachst i mine Hose es chleises Minarett!!    Uhhh jesssesgenial    Die 2ti  Frag isch cho    Nathalie: Liebe Hans-Peter i hasse dFasnacht.  Jonny: Ah voila ja Hans-Peter das wär ig super  .  Sie het dfrag gar nid richtig chönne fertig vorläse. Nachdäm sech dr Hans-Peter wider chli gfange het gha ischer ou scho wieder abträte.  Bim JK isches grad witer gange,bevor är zu sim Master Pussy Pimp Rap isch cho heter no churz verzeut winer am Wuchenänd gschleglet het!    JK: Scheisse mannnn i ha Frässe gha wie dr Berlusconi.chunnt plötzlech sones scheiss Miniatur Bundeshus cho zflüge!!!Scheisse het das kesslet mannnnn!!!    Den wäri am liebste abgläge vor Lache.i ha nüm chönne.die Improvisation!!!Amazing!!!  Näch em Berlusconi heter du wöuä afa räppe,aber bevor är agfange het het no churz sini Gäääng müesse vorsteuä.waswie sitt wenn het dä ä Gääääng??    JK: Hey was die kennet dir nid mannnn!!! Die sie Wäutmeister worde.yoouuuu mannnn!!  Weisch so DJ  Kasami und MC Ben Kahlifa.DJ SeferovivOffsidevic,Penaltyvic und Freistossvic    Nach dr Vorstelligsrundi heter du de afa räppedr Gian-Franco so chli am hin und här tanze waser ja bis iz immer gmacht het,aber i ha auso 2mau müesse luege! Het doch dä tatsächlech äs Glimmstängeli groucht woner am hin u här tanze isch gsi!!  Vo denn a isch fertig gsi bi mire Kollegin u mir.mir hei Tränne glachet!!!  Dr Manu isch o nüm so ganz Nache, was iz dä mit däm Glimmstängeli im Muuu macht!  Ha ja dänkt es cha nüm besser chodoch i wurde eines besseren belehrt.    Die nöchsti Nummere hett aus topt.  Dr Jonny het em Küde grüftManu hingerdüset us Küde wieder fürecho, Mikrofon uche gsteut u wieder abdüsetManu wieder back    Manu: Sie hei iz grad dis Outo abgschleppet!!  Jonny: I has im Parkhuus parkiert    u het drbi ä riese smile ufgsetzt ghaManu isch liecht baff gsi sini Antwort    Manu: Sie heis glich abgschleppet    Läääääck weni iz kes Sixpäck ha vom Lache weissi ja o nid.abel nei is nonid feltig  Dr Jonny het sini Ungerwösch verteilt u isch när hingere u dr Manu hätt Italo nummere söuä asäge    Manu: Bonsoir    Witer ischer nid cho denn plötzlech isch die ersti Ungerwösch scho cho zflüge, dr Manu het nüm chönne und i bi nah amne Kollaps gsi!!  Dr Jonny isch langsam füre cho mitem Wasser Fläschli ihr Hang u isch gar nüm druss cho  woner dUngerwösch vorem Manu het gseh liege!    Jonny: Wär??    Ä junge Herr hetsech gmäudet gha. Dr Jonny louft langsam zum Bühnirand füre und schwupsle scho isch Wasser id richtig vo däm Herr gfloge    Jonny: Das treitme de Hüt nüm gäu, isch nüm in!    I ha dr Manu no nie so gseh lache dä het nüm chönne.    Manu: Ja öppe no so aber angers nid lueg    Dr Manu het dr Tanga ufgläse une übere Chopf  agleit.da wär die zwöiti Stationäri behandlig nache gsiWäutklass  Dr Jonny hetsech wider verzoge gha u dr Manu het nomau vo vore agfange    Manu: Auso nei gseht ja blöd us.oke nomau vo afang ah..?.......??.......?? scheisse du hesch mi druss bracht, was faut dir eigentli iii he?? .? Alora Interlaggo..? Laggo di Inter..?? Interlaggo..???    Het du es zitli duret bis bis sech dr Manu wieder erhout het gha u het sini asaag doch no über dBühni bracht. Am  schluss denn het dr Jonny ungerwösch zämägsammlet u was isch für echo..längi blaui Ungerhose..    Jonny: Uhhhh nei aber  Manu: Gar nid schön dasch gruuuuuuuusig    U zbeste isch gsi dä vo vorhär am Manu dr Tanga uchegschosse het.  Het bim Italo Song eifach mau die länge ungerhose uspackt und ufegschosse..isch gar nüm guet gsi mit dene zwene  Die Show isch eifach dr Hammer gsi.Zduurgrinse isch wieder installiert u sixpäck isch o wieder  vorhande  Standing Ovation isch usblibe wasi zimlech schad gfunge ha (aber das isch haut typisch Bärn oder bünzlig wie mir sie) aber süsch isches dr Hammer gsi. Wobi i no churz muess amerke dasi wie immer öpper näbe mir ha gha wo zLache nid id Wiege gleit isch worde!!    Nach dr Show    Nach dr Show simer wie immer no chli blibe höckle u heis no chli lah würke. Nachdäm dr Saal zimlech läär isch gsi heimer plötzlech no afa Fachsimple wie meh dä schön Saal äch chönnt  renoviere u so ( da mir ja nüt bessers hei ztüe gha nid wahr)  Nach es paar Minute Fachsimple hei mir üs o ufe wäg gmacht. Jagge ghout u abghuschet Erinnerigsföteli heimer vergässe.am Usgang no Divertimento schöggeli gno u scho simer wäg gsi! Da mir Ja zum Glück nid im Jungfrou Viktoria Parkhus parkiert hei..Nei mir huubene doch nid.simer bir ifahrt inngloffe wüu mir hei nid dür Lobby wöuä loufe!!  Weisch wie piiinlech..zum Glück heimer so nöch näbem Usgang parkiert gha süsch hätte mir üs äuä no  im Parkhuus verfahre!  Ussegfahre.mhhhh wo gömer düre??ja easy chum mir gö mau rächts.schön dr Strass entlang gfahre hie es Kürveli da no eis u plötzlech zäääääck wo stömer??  Vou ufem Gratis Parkplatz vom Casino (klatsch an die Stirn).Mir sie nüm nachecho.    Ig: Du simer dä Wäg nid scho mau düre gfahre womer dr Parkplatz gsuecht hei  Kollegin: Klar simer da düre gfahre wie hätts ou angers chönne sie!!    Isch bau liecht pinlech gsi  aber muess da amerke das üs ä Bousteu mega irritiert het  Die huerre Bousteuä überau isch schlimm scho Züri.    Da mir ha wider vorem Casino sie gstange heimer dänkt gömer no hurti go es Erinnerigsföteli mache.  Kamera u dschöggeli gfasset und abgeits, chum dinne gsi simer scho dranne gsi.Kollegin u ig no am schöggeli ässe    Jonny: Lueg Manu die ässe no auti Schoggi  Manu: Eh ja lue da, chamese no ässe?  Kollegin: Ja isch nid so schlächt  Ig: Wesi nüm guet isch merket drs de scho ( GABI lässt grüssen), aber für das sie aut isch chame nid chlage!!  Jonny: Ah oke jo da simer froh...    Aui es riese smile ufem Face gha  Schnäu es poosing häregleit,schön fründlech bedankt und abzischet.    I muess säge für mi isch das iz die besti Show gsi, auso natürlech vo au dene woni bis jetzt gseh ha. Duurgrinse isch iz no es wili installiert, Buchmuskukater isch  o no vorhande!  Was meh nid aus für schmärze ufsech nimmt für die 2, mi Finger wo am heile isch gsi, isch mittlerwile äuä o wider nüm ganz vom viele chlatsche .    Aber es lohnt sech eifach immer.chas gar nid beschriebe was das fürnes Gfühl isch weni die zwe Live gseh (..säge mire Muetter geng, dä isch es Antidepressiva ä schissdräck gäg die zwe!! Antidepressiva cha abhusche)    I freue mi mega ufs nöchste mau Live luege, bis denn muess i mi mit dr DVD u Brichtli läse zfriede gä.  Take care u man sieht sich in Emmen..aber nei i chume nid allei..nei mini Gääääng chunnt o mannnn!! U das geit de angers ab denn!!    Wie immer schribfähler sie usser konkuränz